
Uznesenie Mestský súd Bratislava IV vo veci exekúcie oprávneného: Dôvera zdravotná poisťovňa, a.s., Einsteinova 25, Bratislava, IČO: 35 942 436, proti povinnému: R. W.-G., E.. XX.XX.XXXX, Z. XXXX/X, I., pre vymoženie peňažného plnenia a trov exekúcie vedenej súdnym exekútorom: JUDr. Peter Krištofík, so sídlom exekútorského úradu A. Pietra 10645/17, Martin, takto rozhodol: Súd u r č u j e, že na základe zákona č. 233/2019 Z. z. o ukončení niektorých exekučných konaní a o zmene a doplnení niektorých zákonov došlo k zastaveniu starej exekúcie vedenej na Mestskom súde Bratislava IV pod sp. zn. B3-49Er/2375/2015. odôvodnenie: 1. Dňa 19.08.2015 Okresný súd Bratislava III udelil súdnemu exekútorovi poverenie na vykonanie exekúcie číslo 5103 163559 pod sp. zn. 49Er/2375/2015 na základe vykonateľného rozhodnutia Dôvery zdravotnej poisťovne, a. s. v Bratislave č. k. 1502712172 zo dňa 12.04.2015. 2. Súdny exekútor doručil Okresnému súdu Bratislava III dňa 10.09.2015 návrh oprávneného na zastavenie exekúcie. Súd o návrhu na zastavenie exekúcie nerozhodoval, pretože dňa 01. 01. 2020 nadobudol účinnosť zákon č. 233/2019 Z. z., (ďalej len „ZoUNEK“) podľa ktorého je potrebné vo veci postupovať, pričom súdny exekútor je povinný preskúmať, či došlo k zastaveniu starej exekúcie zo zákona a v prípade splnenia zákonom stanovených podmienok vydať upovedomenie o zastavení starej exekúcie. 3. Podľa § 1 ods. 1 ZoUNEK tento zákon upravuje postup ukončenia exekučných konaní začatých pred 1. aprílom 2017 a vedených podľa predpisov účinných do 31.marca 2017 (ďalej len „exekučné konanie“) a osobitosti postupu pri podaní opätovného návrhu na vykonanie exekúcie (ďalej len „opätovný návrh“). 4. Podľa § 1 ods. 2 ZoUNEK na účely tohto zákona sa starou exekúciou rozumie exekúcia začatá pred 1. aprílom 2017 a vedená podľa predpisov účinných do 31.marca 2017. 5. Podľa § 2 ods. 1 ZoUNEK, stará exekúcia sa týmto zákonom zastavuje, a) ak uplynula rozhodná doba a nejde o starú exekúciu podľa § 2 b) oprávnený alebo povinný zanikol bez právneho nástupcu alebo dedičské konanie po oprávnenom alebo povinnom bolo zastavené z dôvodu, že nezanechal žiadny majetok alebo zanechal len majetok nepatrnej hodnoty c) zastavenie starej exekúcie navrhol oprávnený alebo d) dôvod na zastavenie starej exekúcie vyplýva z osobitného predpisu upravujúceho konkurzné konanie; na tento účel platí, že stará exekúcia sa zastavila vznikom dôvodu na jej zastavenie. 6. Podľa ods. 2 stará exekúcia sa podľa odseku 1 písm. a) nezastavuje, ak ide o a) vymoženie pohľadávky na výživnom
b) uspokojenie práva na nepeňažné plnenie, vrátane uspokojenia práva na peňažné plnenie, ak sú vymáhané v tom istom exekučnom konaní c) vymoženie pohľadávky vzniknutej pri realizácii spoločných programov Slovenskej republiky a Európskej únie financovaných z fondov Európskej únie podľa osobitného predpisu, d) vymoženie plnenia priznaného rozhodnutím inštitúcie, orgánu, úradu a agentúry Európskej únie e) vymoženie plnenia priznaného rozhodnutím správneho orgánu vo veci porušenia pravidiel hospodárskej súťaže podľa osobitného predpisu f) starú exekúciu, v ktorej bol v posledných 18 mesiacoch predo dňom, keď sa má stará exekúcia podľa tohto zákona zastaviť, dosiahnutý výťažok spolu aspoň vo výške 15 eur g) starú exekúciu, v ktorej je povinným ten, koho majetkové pomery ako dlžníka nemožno usporiadať podľa osobitného predpisu upravujúceho konkurzné konanie. 7. Podľa § 3 ods. 1 ZoUNEK, rozhodnou dobou je doba piatich rokov, rozhodná doba plynie odo dňa doručenia prvotného poverenia na vykonanie exekúcie súdnemu exekútorovi (ďalej len „exekútor“), ak § 4 neustanovuje inak; na zmenu exekútora sa neprihliada. 8. Podľa § 5 ods. 1 ZoUNEK, ak sa stará exekúcia zastavila, exekútor vyhotoví upovedomenie o zastavení starej exekúcie, ktorého vzor zverejní Slovenská komora exekútorov po dohode s Ministerstvom spravodlivosti Slovenskej republiky (ďalej len „ministerstvo") na svojom webovom sídle v strojovo čitateľnom elektronickom formáte. 9. Podľa § 5 ods. 3 ZoUNEK, upovedomenie o zastavení starej exekúcie zašle exekútor oprávnenému najneskôr do 120 dní od zastavenia starej exekúcie podľa tohto zákona. Ak ide o starú exekúciu, ktorá sa zastavuje ku dňu účinnosti tohto zákona, upovedomenie o zastavení starej exekúcie zašle exekútor oprávnenému do 180 dní od nadobudnutia účinnosti tohto zákona. 10. Podľa § 8 ods. 2 prvá veta ZoUNEK, ak exekútor nezašle oprávnenému upovedomenie o zastavení starej exekúcie v lehote podľa § 5 ods. 3, súd mu aj bez návrhu uznesením uloží, aby upovedomenie o zastavení starej exekúcie vyhotovil a zaslal oprávnenému v určenej lehote, alebo súd uznesením určí, že došlo k zastaveniu starej exekúcie. 11. Exekučné konanie v tejto veci sa začalo pred 1. aprílom 2017 a je vedené podľa predpisov účinných do 31.03.2017 (§ 243h ods. 1 EP), preto postup jeho ukončenia upravuje ZoUNEK (§ 233a EP). Keďže sa exekúcia začala pred 1. aprílom 2017 ide o tzv. starú exekúciu. Preskúmaním súdneho spisu súd dospel k záveru, že exekúcia bola ku dňu 26.08.2020 zastavená zo zákona podľa § 2 ods. 1 písm. a) ZoUNEK, pretože už uplynula rozhodná doba a nejde o exekúciu, ktorá sa podľa § 2 ods. 2 nezastavuje a vo veci nie je daná ani relatívna výnimka podľa § 4 ZoUNEK, ktorá by rozhodnú dobu predĺžila. Prvotné poverenie na vykonanie exekúcie bolo súdnemu exekútorovi doručené 26.08.2015, je teda zrejmé, že ku dňu 26.08.2020 už uplynula doba piatich rokov plynúca od doručenia prvotného poverenia na vykonanie exekúcie súdnemu exekútorovi podľa § 3 ods. 1 ZoUNEK. Súčasne v posledných 18 mesiacoch pred nadobudnutím účinnosti ZoUNEK nebol dosiahnutý výťažok aspoň vo výške 15 euro. 12. Vzhľadom na uplynutie rozhodnej doby v zmysle § 3 ods. 1 ZoUNEK a vzhľadom na skutočnosť, že súdny exekútor nezaslal oprávnenému upovedomenie o zastavení starej exekúcie v lehote podľa § 5 ods. 3 ZoUNEK, súd rozhodol tak, že určil, že došlo k zastaveniu starej exekúcie. 13. ZoUNEK je procesným predpisom, pričom pri absencii prechodných ustanovení je potrebné vychádzať zo všeobecného princípu účinnosti procesných predpisov, t. j. odo dňa účinnosti tento procesný právny predpis aplikovať na všetky prebiehajúce exekúcie, ktorých postup ukončenia ZoUNEK upravuje. Taktiež EP v ustanovení § 233a stanovuje, že postup ukončenia exekučných konaní začatých pred 1. aprílom 2017 a vedených podľa predpisov účinných do 31. 03. 2017 upravuje osobitný zákon - ZoUNEK. Súd v exekúcii, v ktorej došlo k zastaveniu zo zákona podľa ZoUNEK nemôže konať, teda rozhodnúť o návrhu na zastavenie exekúcie a exekúciu zastaviť podľa EP účinného do 31. 03. 2017. Zastavením exekúcie (či už v celom rozsahu alebo v časti) podľa EP po tom, ako došlo k jej zastaveniu ex lege podľa ZoUNEK, by sa prakticky zastavovala exekúcia, ktorá už bola zastavená. Vzhľadom na uvedené súd ani nerozhodoval o návrhu oprávneného na zastavenie exekúcie o ktorom nebolo rozhodnuté pred nadobudnutím účinnosti ZoUNEK, keďže dňom 26.08.2020 došlo k zastaveniu exekúcie.
14. Súd dospel k záveru, že exekúcia bola dňom 26.08.2020 zastavená zo zákona podľa § 2 ods. 1 písm. a) ZoUNEK. Keďže súdny exekútor v lehote 120 dní od zastavenia exekúcie, nevydal a nezaslal oprávnenému upovedomenie o zastavení starej exekúcie, súd podľa § 8 ods. 2 ZoUNEK určil, že došlo k zastaveniu starej exekúcie. Pre úplnosť súd dodáva, že právoplatnosťou tohto uznesenia sa exekučné konanie končí. (§ 8 ods. 2 ZoUNEK) 15. Súd dodáva, že súdny exekútor bol povinný vydať a doručiť upovedomenie o zastavení starej exekúcie oprávnenému, a následne po uplynutí lehoty na podanie námietok, toto upovedomenie o zastavení starej exekúcie doručiť tunajšiemu súdu. Súdny exekútor však v lehote podľa § 5 ods. 3 ZoUNEK upovedomenie o zastavení starej exekúcie nevydal. Vzhľadom na uvedené a na skutočnosť, že už uplynula objektívne určená lehota na doručenie upovedomenie o zastavení starej exekúcie oprávnenému, súd konštatuje že došlo k zániku nároku súdneho exekútora na paušálne trovy starej exekúcie. 16. Na základe uvedeného súd rozhodol tak, ako je uvedené vo výroku tohto rozhodnutia. Poučenie: Proti tomuto uzneseniu nie je prípustné odvolanie. Proti tomuto rozhodnutiu je možné podať sťažnosť v lehote 15 dní od jeho doručenia, písomne, dvojmo. V sťažnosti sa popri všeobecných náležitostiach podania uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. (§ 243 Civilného sporového poriadku).

